turjo4nis/wikipedia-bn-dump-20250701 huggingface dataset:
রাস্পবেরি পাই

রাস্পবেরি পাই () ক্ষুদ্র সিঙ্গেল বোর্ড কম্পিউটারের একটি সিরিজ যেটি রাস্পবেরি পাই ফাউন্ডেশন নামে একটি সংগঠন কর্তৃক স্কুল এবং উন্নয়নশীল দেশে প্রাথমিক কম্পিউটার বিজ্ঞান শিক্ষার উদ্দেশ্যে উন্নয়ন করা হয়।  অরিজিনাল মডেল প্রত্যাশার চেয়ে বেশি বিক্রি হয়, যা বিস্তৃত হয় এর লক্ষ্য বাজারেএ বাইরেও, যেমন রোবিটিকস।  এর সাথে  যন্ত্রানুষঙ্গ অন্তর্ভুক্ত থাকে না, যেমন কীবোর্ড, মাউজ বা কম্পিউটার কেস।  যাইহোক, কিছু একসেসরিজ অনেকগুলো প্রাতিষ্ঠানিক ও অপ্রাতিষ্ঠানিক বান্ডেলে অন্তর্ভুক্ত ছিলো।

রাস্পবেরি পাইয়ের পেছনের অর্গানাইজেশনের আছে দুটো অংশ। প্রথম দুটো মডেল রাস্পবেরি পাই ফাউন্ডেশন কর্তৃক ডেভেলপ করা হয়। পাই মডেল বি এর মুক্তির পর, তৃতীয় মডেল বি+ উন্নয়নের জন্যে, ফাউন্ডেশন রাস্পবেরি পাই ট্রেডিং গঠন করে, যার প্রধান নির্বাহী কর্মকর্তা হন ইবেন আপটন। প্রযুক্তি উন্নয়নের দায়িত্বে আছে রাস্পবেরি পাই ট্রেডিং, যেখানে ফাউন্ডেশন হলো মূলত একটি দাতব্য সংগঠন, যারা উন্নয়নশীল দেশে প্রাথমিক কম্পিউটার বিজ্ঞান শিক্ষার প্রচার করে।

রাস্পবেরি পাই ফাউন্ডেশনের মতে, ফেব্রুয়ারি ২০১৫ নাগাত ৫ মিলিয়ন রাস্পবেরি পাই বিক্রি হয়েছে, যা এটাকে পরিণত করেছে সবচেয়ে বেশি বিক্রিত ব্রিটিশ কম্পিউটারে।

তথ্যসূত্র

আরও পড়ুন 
 ডামির জন্যে রাস্পবেরি পাই; সান ম্যাকম্যানাস এবং মাইক কুক; ৪৩২ পৃষ্ঠা; ২০১৩; .
 গেটিং স্টার্টেড উইদ রাস্পবেরি পাই; ম্যাট রিচার্ডসন এবং শন ওয়ালেস; ১৭৬ পৃষ্ঠা; ২০১৩; .
 রাস্পবেরি পাই ব্যবহারকারী নির্দেশিকা; ইবেন আপটন এবং গ্যারেথ হাফাক্রী; ৩১২ পৃষ্ঠা; ২০১৪; .

বহিঃসংযোগ 

 
 রাস্পবেরি পাই উইকি, রাস্পবেরি পাই ফাউন্ডেশন  দ্বারা সমর্থিত
 দ্য ম্যাগপাই সংবাদপত্র
 রাস্পবেরি পাই ফোরাম কম্যুনিটি

কম্পিউটার
লিনাক্স ভিত্তিক ডিভাইস
ব্রিটিশ মার্কা
ব্রিটিশ উদ্ভাবন
২০১২-এ প্রবর্তিত পণ্য
ভিসা ইনকর্পোরেটেড

ভিসা ইনকর্পোরেটেড বা ভিসা হল একটি আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দপ্তর যুক্তরাষ্ট্রের ক্যালিফোর্নিয়ার ফসটার সিটিতে অবস্থিত। কোম্পানিটি সারা বিশ্বে ইলেক্ট্রনিক ফান্ড ট্রান্সফারের সরঞ্জাম ও যন্ত্রপাতি এবং সফটওয়্যার সরবরাহ করে থাকে। এর প্রদত্ত সেবাগুলোর মধ্যে অন্যতম হলো ভিসা ব্রান্ডের ডেবিট কার্ড ও ক্রেডিট কার্ড। ভিসা কখনই কোন ব্যক্তি বা প্রতিষ্ঠানকে ক্রেডিট কার্ড বা ডেবিট কার্ড প্রদান করে না কিংবা কোন ধরনের কার্ডের জন্য ক্রেডিট সীমা নির্ধারন করে না। এটি শুধুমাত্র আর্থিক প্রতিষ্টানগুলোকে তাদের মক্কেলদের প্রদানের লক্ষে ভিসা ব্রান্ডের সরঞ্জাম প্রদান করে থাকে। নেলসন রিপোর্ট অনুযায়ী, ২০০৮ সালে যুক্তরাষ্ট্রের ইলেক্টনিক ফান্ড ট্রান্সফার বাজারের ৩৮% এবং ক্রেডিট কার্ড বাজারের প্রায় ৬০% ভিসার দখলে ছিল। ২০০৯ সালে ভিসা এর বৈশ্বিক নেটওয়ার্কের মাধ্যমে প্রায় ৬২ বিলিয়ন লেনদেন সম্পন্ন করে যাতে প্রায় ৪.৪ ট্রিলিয়ন মার্কিন ডলার লেনদেন হয়।

অস্ট্রেলিয়া, ওশেনিয়া, এশিয়া-প্যাসিফিক, উত্তর আমেরিকা, মধ্য ও দক্ষিণ আমেরিকা, ক্যারিবিয়ান, পশ্চিম ইউরোপ, মধ্য ও পূর্ব ইউরোপ, আফ্রিকা ও মধ্যপ্রাচ্যের বিভিন্ন দেশে ভিসার ব্যবসায়িক কর্মকাণ্ড রয়েছে। ভিসা ইউরোপ হল ভিসার একটি এক্সক্লুসিভ ট্রেডমার্ক লাইসেন্স যা শুধুমাত্র ইউরোপেই ব্যবহৃত হয়।

তথ্যসূত্র

বহিঃসংযোগ 
 অফিসিয়াল প্রোফাইল 
 ভিসা-র অফিসিয়াল ব্লগ সাইট
 Yahoo! — Visa U.S.A. Inc. Company Profile 
 Yahoo! — Visa International Company Profile

নিউ ইয়র্ক স্টক এক্সচেঞ্জে তালিকাভুক্ত কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
১৯৭০-এ প্রতিষ্ঠিত কোম্পানি
আর্থিক পরিষেবা
পাবলিক লিমিটেড কোম্পানি
ক্রেডিট কার্ড
ডেবিট কার্ড
মার্কিন মার্কা
সান ফ্রান্সিস্কো ভিত্তিক কোম্পানি
মার্কিন যুক্তরাষ্ট্রের আর্থিক পরিষেবা প্রদানকারী কোম্পানি
২০১৩ ফেডারেশন কাপ (বাংলাদেশ)

২০১৩ ফেডারেশন কাপ ফেডারেশন কাপের ২৬তম আসর। টুর্নামেন্ট শুরু হয় ২১ নভেম্বর এবং শেষ হয় ১৩ ডিসেম্বর। টুর্নামেন্টের স্পন্সর হয় ওয়াল্টন। ফেডারেশন কাপে বাংলাদেশ প্রিমিয়ার লিগের ৮টিসহ মোট ১২টি দল অংশ নেয়। ১২টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল নকআউট পর্বে খেলার যোগ্যতা অর্জন করে। টুর্নামেন্টের সবগুলো ম্যাচই আয়োজন করা হয় বঙ্গবন্ধু জাতীয় স্টেডিয়ামে।

ফাইনালে শেখ জামাল মুক্তিযোদ্ধাকে হারিয়ে চ্যাম্পিয়ন হয়। এটি তাদের দ্বিতীয় ফেডারেশন কাপ শিরোপা।

গ্রুপ পর্ব

গ্রুপ এ 

|}

গ্রুপ বি 

|}

গ্রুপ সি 

|}

গ্রুপ ডি 

|}

নকআউট পর্ব

কোয়ার্টার ফাইনাল

সেমি ফাইনাল

ফাইনাল

তথ্যসূত্র 

ফেডারেশন কাপ (বাংলাদেশ)
২০১৩-এ বাংলাদেশী ক্রীড়া
২০১৩-এ বাংলাদেশী ফুটবল
ব্সোদ-নাম্স-র্ত্সে-মো

ব্সোদ-নাম্স-র্ত্সে-মো () (১১৪২ - ১১৮২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন ছিলেন।

জন্ম 

ব্সোদ-নাম্স-র্ত্সে-মো ১১৪২ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তার স্ত্রী মা-গ্চিগ-'ওদ-স্গ্রোনের () পুত্র ছিলেন।

পরিবার 

শৈশবে ব্সোদ-নাম্স-র্ত্সে-মোর পিতাই তাকে হেবজ্র, চক্রসম্বর ও মার্গফল সম্বন্ধে শিক্ষাদান করেন। সতেরো বছর বয়সে তিনি গ্সাং-ফু-নে'উ-থোগ () বৌদ্ধবিহারে ফ্যা-পা-ছোস-ক্যি-সেং-গে () নামক বিখ্যাত বৌদ্ধ পন্ডিতের নিকটে এগারো বছর ধরে মধ্যমক দর্শন, বোধিচর্যাবতার ও প্রমাণবিনিশ্চয় সম্বন্ধে শিক্ষালাভ করেন।

পরবর্তী জীবন 

ব্সোদ-নাম্স-র্ত্সে-মো ছাব্বিশ বছর বয়সে ছোস-লা-'জুগ-পা'ই-স্গো () নামক বিখ্যাত গ্রন্থ রচনা করেন। এছাড়াও তিনি বোধিচর্যাবতার, সম্পুততন্ত্র ও হেবজ্র তন্ত্র সম্বন্ধে টীকাভাষ্য রচনা করেন। তিনি মাত্র তিন বছর সা-স্ক্যা-খ্রি-'দ্জিন পদে থেকে তার ভাই গ্রাগ্স-পা-র্গ্যাল-ম্ত্শানকে পরবর্তী সা-স্ক্যা-খ্রি-'দ্জিন রূপে নির্বাচন করে অধ্যয়ন ও সাধনা করে বাকি জীবন অতিবাহিত করেন।

তথ্যসূত্র

আরো পড়ুন 

 Davidson, Ronald. 2005. Tibetan Renaissance. New York: Columbia University Press.
 Gold, Jonathan. 2008. The Dharma's Gatekeeper: Sakya Paṇḍita on Buddhist Scholarship in Tibet. Albany: State University of New York Press.
 Roerich, George, trans. 1976. The Blue Annals. Delhi: Motilal Banarsidas
 Sakyapa Ngawang Kunga Sonam. synthesis of rnam thar, Cho Trin Vol. 1 Number 2.
 Sakyapa Ngawang Kunga Sonam. 2000. Holy Biographies of the Great Founders of the Glorious Sakya Order. Lama Kalsang Gyeltsen, Ani Kunga Chodron, and Victoria Huckenpahler, trans and eds. Silver Spring, MD: Sakya Puntsok Ling Publications.
 Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications.
 Stearns, Cyrus. 2006. Taking the Path as the Result: Core Teachings of the Sakya Lamdre Tradition. Somerville, MA: Wisdom Publications.

সাক্য ত্রিজিন
১১৪২-এ জন্ম
১১৮২-এ মৃত্যু
অভিধর্মকোষ

অভিধর্মকোষ () হলো চতুর্থ বা পঞ্চম শতাব্দীতে বসুবন্ধু দ্বারা রচিত অভিধর্ম বিষয়ক সংস্কৃত গ্রন্থ বিশেষ। এই গ্রন্থের আটটি অধ্যায়ে প্রায় ছয়শোটি শ্লোকে সর্বাস্তিবাদের সারসংক্ষেপ বর্ণনা করা হয়েছে। ভারত, তিব্বত সহ প্রাচ্যের মহাযান বৌদ্ধ ধর্মাবলম্বীদের মধ্যে এই গ্রন্থ সমাদৃত।

অধ্যায় 
অভিধর্মকোষের আটটি অধ্যায় রয়েছে, এবং এগুলো হলো যথাক্রমে ধাতুনির্দেশ, ইন্দ্রিয়নির্দেশ, লোকনির্দেশ, কর্মনির্দেশ, অণুশয়নির্দেশ, পুদ্গলমার্গণির্দেশ, জ্ঞাননির্দেশ ও সমাধিনির্দেশ। অভিধর্মকোশের ওপর বসুবন্ধু নিজেই অভিধর্মকোশভাষ্য নামক টীকাভাষ্য রচনা করেন। এই ভাষ্যে তিনি পুদ্গলবিনিশ্চয় নামে একটি অতিরিক্ত অধ্যায় যুক্ত করেন।

টীকা ও অনুবাদ 
পরমার্থ ও হিউয়েন সাঙ অভিধর্মকোশ চীনা ভাষায় অনুবাদ করেন। প্রথম দলাই লামা অভিধর্মকোশের ওপর থার-লাম-গ্সাল-ব্যেদ  নামক টীকাভাষ্য রচনা করেন। এছাড়াও ম্ছিম্স-'জাম-পা'ই-দ্ব্যাংস ) নামক বৌদ্ধ পণ্ডিত ম্দ্জোদ-'গ্রেল-ম্ঙ্গোন-পা'ই-র্গ্যান ) শিরোনামে আরেকটি টীকাভাষ্য রচনা করেন।

তথ্যসূত্র

বহিঃসংযোগ 

 Sanskrit text of the Abhidharma-kośa-bhāṣya, with Chinese translations by Paramārtha and Xuanzang (from Peking University)
 Translated in french by Louis De La Vallée Poussin. 6 Volumes.

আরো পড়ুন 
 Abhidharmakosabhasyam of Vasubandhu, translated by Leo M. Pruden, Asian Humanities Press, Berkeley 1990
 L'Abhidharmakośa de Vasubandhu, Louis de La Vallé Poussin, Institut belge des hautes études chinoises, Bruxelles, 1971 

বৌদ্ধধর্ম
মহাযান গ্রন্থ
আদি বৌদ্ধধর্ম
অভিধর্ম
মহাযান ধর্মগ্রন্থ
ত্রিংশিকাবিজ্ঞপ্তিমাত্রতা

ত্রিংশিকাবিজ্ঞপ্তিমাত্রতা () বসুবন্ধু রচিত একটি মহাযান গ্রন্থ বিশেষ।

রচনা ও অনুবাদ 

চতুর্থ শতাব্দীতে বসুবন্ধু ত্রিংশিকাবিজ্ঞপ্তিমাত্রতা রচনা করেন। এই গ্রন্থে মহাযান বৌদ্ধধর্মের যোগাচার সম্বন্ধীয় মূল তত্ত্বগুলি স্থান পেয়েছে। ৬৪৮ খ্রিষ্টাব্দে হোংফু বৌদ্ধবিহারে হিউয়েন সাঙ এই গ্রন্থকে চীনা ভাষায় অনুবাদ করেন। তিনি ত্রিংশিকাবিজ্ঞপ্তিমাত্রতার ওপর ভিত্তি করে ছেং ওয়েইশি লুন () নামক গ্রন্থটিও রচনা করেন।

তথ্যসূত্র

বহিঃসংযোগ 

 

মহাযান গ্রন্থ
মহাযান ধর্মগ্রন্থ
গ্রাগ্স-পা-র্গ্যাল-ম্ত্শান (সাক্য ত্রিজিন)

গ্রাগ্স-পা-র্গ্যাল-ম্ত্শান () (১১৪৭ - ১২১৬) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন ছিলেন।

পরিবার 

গ্রাগ্স-পা-র্গ্যাল-ম্ত্শান ১১৪৭ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তার স্ত্রী মা-গ্চিগ-'ওদ-স্গ্রোনের () পুত্র ছিলেন। তার জ্যৈষ্ঠ ভ্রাতা ব্সোদ-নাম্স-র্ত্সে-মো ছিলেন সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন।

শিক্ষা 

গ্রাগ্স-পা-র্গ্যাল-ম্ত্শান তার পিতার নিকট আট থেকে বারো বছর বয়স পর্যন্ত শিক্ষালাভ করেন। তিনি তাকে বোধিসত্ত্ব শপথ, হেবজ্র তন্ত্র, সম্বরবিংশতিকা ও সুরারোদ্ভূত সাধনা সম্বন্ধে শিক্ষাদান করেন। তার পিতার মৃত্যুর পর তিনি তার ভ্রাতা ব্সোদ-নাম্স-র্ত্সে-মো ছাড়াও গ্ত্সুগ-তোর-র্গ্যাল-পো (), ৎশুল-খ্রিম্স-গ্রাগ্স (), সুম-পা-লো-ৎসা-বা-দার-মা-য়োন-তান (), দ্পাল-ম্ছোগ-দাং-পো'ই-র্দো-র্জে () ও নেপালী পণ্ডিত জয়সেনের নিকট শিক্ষালাভ করেন।

সা-স্ক্যা-খ্রি-'দ্জিন 

গ্রাগ্স-পা-র্গ্যাল-ম্ত্শানের বয়স যখন চৌদ্দ, তখন তার ভ্রাতা অধ্যয়ন ও সাধনার উদ্দেশ্যে সা-স্ক্যা-খ্রি-'দ্জিনের পদ ছেড়ে দিলে, তিনি পরবর্তী গোষ্ঠী প্রধান হন। এই পদে তিনি সাতান্ন বছর অধিষ্ঠিত থাকেন।

রচনা ও নির্মাণ 

গ্রাগ্স-পা-র্গ্যাল-ম্ত্শান বহু আধ্যাত্মিক সঙ্গীত, একটি চিকিৎসাশাস্ত্র সংক্রান্ত ও একটি জ্যোতিষবিদ্যা সংক্রান্ত গ্রন্থ রচনা করেন। তিনি তার পিতা ও ভ্রাতার জীবনী ছাড়াও তিব্বতের সম্রাটদের ইতিহাস, ভারত ও তিব্বতে মার্গফলের ইতিহাস ও বোধিচর্যাবতারের ওপর টীকাভাষ্য রচনা করেন। এছাড়া তিনি মার্গফল সংক্রান্ত তার পিতা ও ফাগ-মো-গ্রু-পা-র্দো-র্জে-র্গ্যাল-পোর মৌখিক শিক্ষাগুলিকে লিপিবদ্ধ করেন। তিনি তার পিতামহ 'খোন-দ্কোন-ম্ছোগ-র্গ্যাল-পো ও দুই ভ্রাতার মূর্তি ছাড়াও তার পিতার জন্য স্তূপ তৈরী করেন।

তথ্যসূত্র

আরো পড়ুন 

 Davidson, Ronald. 2005. Tibetan Renaissance. New York: Columbia University Press.
 Dungkar Lobzang Khrinley. 2002. Dung dkar tshig mdzod chen mo. Beijing: China Tibetology Publishing House.
 Ngorchen Khonchog Lhundrub. 2002. Three Visions: Fundamental Teachings of the Sakya Lineage of Tibetan Buddhism. Lobzang drakpa and Jay Goldberg, trans. Ithaca NY: Snow Lion Publications.
 Roerich, George, trans. 1976. The Blue Annals. Delhi: Motilal Banarsidas.
 Sakyapa Ngawang Kunga Sonam. Sakya Dungrab Chenmo, Cho Trin Vol. 2 Number 1. Synthesis of rnam thar as translated by Venerable Lama Kelsang Gyeltsen and Ani Kunga Chodron.
 Stearns, Cyrus. 2001. Luminous Lives: The Story of the Early Masters of the Lam ‘bras Traditions in Tibet. Boston: Wisdom Publications.
 Stearns, Cyrus. 2006. Taking the Path as the Result: Core Teachings of the Sakya Lamdre Tradition. Somerville, MA: Wisdom Publications.

সাক্য ত্রিজিন
১১৪৭-এ জন্ম
১২১৬-এ মৃত্যু
দ্পাল-ম্ছোগ-দাং-পো'ই-র্দো-র্জে

দ্পাল-ম্ছোগ-দাং-পো'ই-র্দো-র্জে () একাদশ শতাব্দীর একজন তিব্বতী অনুবাদক ছিলেন।

শিক্ষা 
দ্পাল-ম্ছোগ-দাং-পো'ই-র্দো-র্জে একাদশ শতাব্দীর মধ্যভাগে বা শেষ ভাগে তিব্বতের সুমপা শহরে জন্মগ্রহণ করেন। তিনি প্রথমে তিব্বতে শিক্ষালাভ করার পর নেপাল ও কাশ্মীর থেকেও বৌদ্ধধর্ম সম্বন্ধে অধ্যয়ন করেন। তিনি নালন্দা বিশ্ববিদ্যালয়ে সংস্কৃত ও মার্গফল সম্বন্ধে শিক্ষালাভ করেন।

অনুবাদকর্ম 

তিনি ভারতীয় পণ্ডিত নাগরক্ষিতের সাথে সংস্কৃত থেকে তিব্বতী ভাষায় ছোস-দাং-ছোস-ছেন-গ্তান-লা-ফাব-পা () এবং ব্যিস-পা-'জুগ-পা'ই-র্তোগ-গে () নামক দুইটি গ্রন্থ অনুবাদ করেন। এরপর তিনি তিব্বত ফিরে এসে দ্ব্যাংস-চান-মা () নামক তত্ত্ব প্রচার করেন।

শিষ্য 

দ্পাল-ম্ছোগ-দাং-পো'ই-র্দো-র্জের একমাত্র শিষ্য ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শান।

তথ্যসূত্র 

তিব্বতী অনুবাদক
শাক্যশ্রীভদ্র

শাক্যশ্রীভদ্র (১১২৭- ১২২৫) একজন বিখ্যাত ভারতীয় বৌদ্ধ পণ্ডিত ছিলেন।

প্রথম জীবন 
শাক্যশ্রীভদ্র কাশ্মীরের দশোভরা নামক স্থানে ১১২৭ খ্রিষ্টাব্দে জন্মগ্রহণ করেন। তার ভ্রাতার নাম ছিল বুদ্ধচন্দ্র। লক্ষ্মীধর নামক এক ব্রাহ্মণের নিকট তিনি দশ বছর বয়সে ব্যাকরণ অধ্যয়ন করেন। তেইশ বছর বয়সে সুখশ্রীভদ্রদেবের নিকট ভিক্ষুর শপথ গ্রহণ করেন। তিরিশ বছর বয়সে তিনি নালন্দা বিশ্ববিদ্যালয় গমন করে শান্তকরগুপ্ত এবং দশবলের নিকট অধ্যয়ন করেন।

তিব্বত যাত্রা 
শাক্যশ্রীভদ্রের বয়স যখন সাতাত্তর, তখন খ্রো-ফু-লো-ত্সা-বা-ব্যাম্স-পা-দ্পাল ) নামক এক তরুণ তিব্বতী অনুবাদক তাকে তিব্বত যাত্রার আমন্ত্রণ করেন। মধ্যমক ও প্রজ্ঞাপারমিতা তত্ত্বের ওপর পণ্ডিত সুগতশ্রী, বিনয় সম্বন্ধে পণ্ডিত জয়দত্ত, বৈয়াকরণ ও অভিধর্ম সম্বন্ধে পণ্ডিত বিভূতিচন্দ্র, তার্কিক দানশীল, ছন্দব্যাকরণবিদ সংঘশ্রী এবং বোধিচর্যাবতার, কালচন্দ্র ও কালচক্র সম্বন্ধে পণ্ডিত মহাবোধি প্রভৃতি শাক্যশ্রীভদ্রের সাথে তিব্বত যাত্রা করেন।

তিব্বতে বৌদ্ধ ধর্ম শিক্ষাদান 

খ্রো-ফুতে তিনি প্রজ্ঞাপারমিতা, প্রতিমোক্ষ ও মহাযানসূত্রালঙ্কার সম্বন্ধে শিক্ষা দান করেন। এছাড়াও তিনি স্নার-থাং, ম্ত্শুর-ফু, র্বা-স্গ্রেং, থাং-পো-ছে ও সম-য়ে বৌদ্ধবিহার গমন করে সেখানেও শিক্ষাদান করেন। ১২১০ খ্রিষ্টাব্দে তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানকে কালচক্র, বিনয়, ভাষাতত্ত্ব, তর্কবিদ্যা ও অভিধর্ম সম্বন্ধে শিক্ষাদান করেন। শাক্যশ্রীভদ্র ও সাক্য পণ্ডিত উভয়ে মিলে ধর্মকীর্তি রচিত প্রমাণবার্তিক পুনরায় অনুবাদ করেন। শাক্যশ্রীভদ্র তিব্বতে গ্দান-গ্চিগ-পা () নামক একটি নতুন ধর্মসম্প্রদায় স্থাপন করেন। ১২১৪ খ্রিষ্টাব্দে তিনি তিব্বত ত্যাগ করে কাশ্মীর চলে যান।

মৃত্যু 
কাশ্মীরে বারো বছর অতিবাহিত করার সময় তিনি বহু বৌদ্ধ মন্দির স্থাপন করে ও বৌদ্ধ ধর্ম প্রচার করেন। ১২২৫ খ্রিষ্টাব্দ সেখানে তার মৃত্যু হয়।

তথ্যসূত্র

আরো পড়ুন 
 Jackson, David. 1990. Two Biographies of Śākyaśrībhadra: The Eulogy by Khro phu Lo tsā ba and its "Commentary" by Bsod nams dpal bzang po. Stuttgard: Franz Steiner Verlag. 
 Roerich, George, trans. 1996. The Blue Annals. 2nd ed. Delhi: Motilal Banarsidas.
 Tucci, Giuseppe. 1949. Tibetan Painted Scrolls. Rome: La Libreria dello Stato, vol. 2, pp. 334‑336.
 Van der Kuijp, Leonard W. J. 1995. "Two Biographies of Sakyasribhadra, The Eulogy of Khro phu Lo-tsa-ba and its "Commentary" by bSod-nams-dpal-bzang-po: Texts and Variants from Two Rare Exemplars Preserved in the Bihar Research Society, Patna, a Review Article." Journal of the American Oriental Society, Oct-Dec, 1994.
 Dungkar Lobsang Thrinle: The Merging of Religious and Secular Rule in Tibet, Beijing: Foreign Language Press 1991,  
 M. K. Kaw, Kashmir Education, Culture, and Science Society: Kashmiri Pandits: looking to the future]; Delhi 2001, 296 S.; 
 Daniel Martin, Yael Bentor; Tibetan histories: a bibliography of Tibetan-language historical works; London 1997, 

ভারতীয় বৌদ্ধ
১১২৭-এ জন্ম
১২২৫-এ মৃত্যু
শেখ রাসেল ক্রীড়া চক্র

শেখ রাসেল ক্রীড়া চক্র বাংলাদেশের একটি ফুটবল ক্লাব। দলটি বাংলাদেশ প্রিমিয়ার লিগে খেলে থাকে। ২০১২ সালে দলটি ফেডারেশন কাপ জয় করে যা ছিল দলটির প্রথম কোন বড় শিরোপা জয়। ২০১২-১৩ মৌসুমে দলটি বাংলাদেশ প্রিমিয়ার লিগে চ্যাম্পিয়ন হয়।

ইতিহাস 
বঙ্গবন্ধুর কনিষ্ঠ পুত্র শেখ রাসেলের স্মৃতিকে জাগরূক রাখার জন্যই এই ক্লাব প্রতিষ্ঠা করা হয়। ১৯৯৫ সালে পাইওনিয়ার ফুটবল লিগে খেলার মাধ্যমে যাত্রা শুরু করে ক্লাবটি।

বর্তমান খেলোয়াড়
'''২০২২-২৩ মৌসুমের জন্য শেখ রাসেল ক্রীড়া চক্রের খেলোয়াড়।

অর্জন 
 বাংলাদেশ প্রিমিয়ার লিগ

চ্যাম্পিয়ন - ২০১২-১৩
ফেয়ার প্লে ট্রফি -  ২০১৮-১৯

 ফেডারেশন কাপ
চ্যাম্পিয়ন - ২০১২
 স্বাধীনতা কাপ
চ্যাম্পিয়ন - ২০১২
রানার আপ - ২০১১

তথ্যসূত্র 

বাংলাদেশের ফুটবল ক্লাব
শেখ রাসেল ক্রীড়া চক্র
১৯৯৫-এ বাংলাদেশে প্রতিষ্ঠিত
শেখ রাসেলের স্মারক
পি/২০১৩ পি৫

পি/২০১৩ পি৫ () ২০১৩ খ্রিষ্টাব্দের ২৭শে আগস্ট প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা আবিষ্কৃত একটি গ্রহাণু বিশেষ।

লেজ 

হাবল স্পেস টেলিস্কোপ দ্বারা ২০১৩ খ্রিষ্টাব্দের ১০ই সেপ্টেম্বর পর্যবেক্ষণ করে বোঝা যায়, এই গ্রহাণুতে ধুমকেতুর মতো ছয়টি লেজ রয়েছে। এই লেজগুলি পর্যবেক্ষণ করে ধারণা করা হয়েছে, যে গ্রহাণুটি প্রচন্ড গতিতে নিজের অক্ষের চারিদিকে ঘূর্ণায়মান বলে সেটি থেকে তীব্র গতিতে পদার্থের নিক্ষেপ ঘটে চলেছে।জার্মানীর ম্যাক্স প্ল্যাঙ্ক ইনস্টিটিউট ফর সোসাল সায়েন্স প্রতিষ্ঠানের গবেষক জেসিকা আগরওয়ালের তৈরী করা গ্রহাণুটির ত্রিমাত্রিক অবয়ব থেকে বোঝা যায়, যে লেজগুলি পরপর পর্যায়কালীন ভাবে ঘটে যাওয়া পদার্থ নিক্ষেপণের ফলে তৈরী হয়েছে। এই নিক্ষিপ্ত পদার্থগুলি সূর্যের তাপীয় শক্তির প্রভাবে বাষ্পে পরিণত হয়ে চলেছে।

বৈশিষ্ট্য 

এই গ্রহাণুটির ব্যাসার্ধ প্রায়  প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা ধৃত গ্রহাণুটির চিত্র থেকে এই গ্রহাণুর অদ্ভুত রকমের বৈশিষ্ট্য নজরে আসে। অন্যান্য গ্রহাণুর মতো এই গ্রহাণুটি আলোর ক্ষুদ্র বিন্দু হিসেবে নজরে না এসে একটি আবছা বস্তু হিসেবে ধরা পড়ে।

তথ্যসূত্র

বহিঃসংযোগ 
 The Extraordinary Multi-Tailed Main-Belt Comet P/2013 P5 (arXiv:1311.1483 : 6 Nov 2013)
 The Multi-Tailed Main-Belt Comet P/2013 P5 (Remanzacco Observatory : 8 Nov 2013)
 Confused Asteroid Sprouts Tails… Six of Them! (Phil Plait : 8 Nov 2013)
 Orbit diagram from JPL Small-Body Database

গ্রহাণু
২০১৩-এ আবিষ্কৃত মহাজাগতিক বস্তু
পর্যায়ক্রমিক ধূমকেতু
পিএনভি জে২০২৩৩০৭৩+২০৪৬০৪১

পিএনভি জে২০২৩৩০৭৩+২০৪৬০৪১ সুংস তারামন্ডলে অবস্থিত একটি উজ্জ্বল নবতারা বিশেষ। এই মহাজাগতিক বস্তুটি ২০১৩ খ্রিষ্টাব্দের ১৪ই আগস্ট জাপানের জ্যোতির্বিদ কোইচি ইতাগাকি আবিষ্কার করেন। তার আবিষ্কার লা পালমাতে অবস্থিত লিভারপুল দূরবীক্ষণ যন্ত্র দ্বারা পর্যবেক্ষণ করে নিশ্চিত করা হয়। ২০১৩ খ্রিষ্টাব্দে ১৪ই আগস্ট নক্ষত্রটির আপেক্ষিক কান্তিমান ছিল ৬.৮ এবং ১৬ই আগস্ট আপেক্ষিক কান্তিমান ছিল ৪.৩

তথ্যসূত্র

বহিঃসংযোগ 
 Bright New Nova In Delphinus — You can See it Tonight With Binoculars
 Bright Nova in Delphinus
 Central Bureau for Astronomical Telegrams - PNV J20233073+2046041 Transient Object Followup Reports

সূংস তারামন্ডল
নবতারা
২০১৩-এ আবিষ্কৃত মহাজাগতিক বস্তু
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল

শ্রীলঙ্কা জাতীয় ক্রিকেট দল ১১ ডিসেম্বর, ২০১৩ থেকে ২০ জানুয়ারি, ২০১৪ তারিখ পর্যন্ত সংযুক্ত আরব আমিরাত সফর করে। পাকিস্তান জাতীয় ক্রিকেট দলের বিরুদ্ধে অনুষ্ঠিত সিরিজে দলটি ৩টি টেস্ট, ৫টি একদিনের আন্তর্জাতিক ক্রিকেট ও ২টি টুয়েন্টি২০ আন্তর্জাতিক ক্রিকেট অনুষ্ঠিত হয়। এছাড়াও পাকিস্তান দল আফগানিস্তানের বিপক্ষে একমাত্র টুয়েন্টি২০ আন্তর্জাতিকের মোকাবেলা করেছে।

দলের সদস্য

টি২০আই সিরিজ

পাকিস্তান ব আফগানিস্তান: একমাত্র টি২০আই

পাকিস্তান ব শ্রীলঙ্কা: ১ম টি২০আই

পাকিস্তান ব শ্রীলঙ্কা: ২য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

পরিসংখ্যান

ব্যাটিং 
সর্বাধিক রান 

সর্বাধিক উইকেট

অর্জনসমূহ

টেস্ট সিরিজ

১ম টেস্ট

২য় টেস্ট

৩য় টেস্ট

পরিসংখ্যান

ব্যাটিং 
সর্বাধিক রান

বোলিং 
সর্বাধিক উইকেট

অর্জনসমূহ 
পাকিস্তান

 কৌশল সিলভাকে ১ম টেস্টের ১ম ইনিংসে আউট করে বিলাওয়াল ভাট্টি তার ১ম উইকেট লাভ করেন।
 ইউনুস খান ১ম টেস্টের ১ম ইনিংসে নিজস্ব ২৩তম সেঞ্চুরি করেন।
 মিসবাহ-উল-হক ১ম টেস্টের ১ম ইনিংসে নিজস্ব ৫ম সেঞ্চুরি করেন।
 জুনাইদ খান ১ম টেস্টের ২য় ইনিংসে দিনেশ চান্ডিমালকে আউট করে নিজস্ব ৫০তম টেস্ট উইকেট লাভ করেন।
 সরফরাজ আহমেদ ২য় টেস্টের ২য় ইনিংসে অভিষেক অর্ধ-শতক ও নিজস্ব টেস্ট সেরা ৭০ রান সংগ্রহ করেন।

শ্রীলঙ্কা

 অ্যাঞ্জেলো ম্যাথিউস ১ম টেস্টের ২য় ইনিংসে নিজস্ব ২য় সেঞ্চুরি করেন।
 সুরঙ্গা লকমল ২য় টেস্টের ২য় ইনিংসে নিজস্ব টেস্ট সেরা ৪/৭৮ লাভ করেন।
 উইকেট-কিপার প্রসন্ন জয়াবর্ধনে ২য় টেস্টে ৯জনকে আউটে সহায়তা করে শ্রীলঙ্কার অমল সিলভা’র রেকর্ড স্পর্শ করেন।
 কৌশল সিলভা তার দ্বিতীয় অর্ধ-শতক করেন ২য় টেস্টের ২য় ইনিংসে।
 দিমুথ করুণারত্নে ২য় টেস্টের ২য় ইনিংসে তৃতীয় অর্ধ-শতক করেন।
 কৌশল সিলভা-দিমুথ করুণারত্নে ২য় টেস্টের ২য় ইনিংসে ১২৪ রানে জুটি গড়েন, যা জুন, ২০১১ সালের পর উদ্বোধনী জুটিতে প্রথম শতরানের জুটি।
 ২য় টেস্ট জয়ের ফলে ডিসেম্বর, ২০১১-এর পর প্রথম বিদেশে এবং অক্টোবর, ২০০৪ সালের পর বিদেশে প্রথম পাকিস্তানের বিপক্ষে শ্রীলঙ্কা জয়লাভে সক্ষম হয়।

সম্প্রচার স্বত্ত্ব

বহিঃসংযোগ

তথ্যসূত্র 

২০১৩–১৪ আন্তর্জাতিক ক্রিকেট প্রতিযোগিতা
২০০০-০১ থেকে পাকিস্তানের ক্রিকেট মৌসুম
শ্রীলঙ্কা ক্রিকেট দলের পাকিস্তান সফর
আন্তর্জাতিক ক্রিকেটে সংযুক্ত আরব আমিরাত সফর
২০১৩-এ পাকিস্তানের ক্রিকেট
২০১৪-এ পাকিস্তানি ক্রিকেট
২০১৪-এ শ্রীলঙ্কান ক্রিকেট
আখতার হামিদ খান

আখতার হামিদ খান (; ১৫ জুলাই ১৯১৪ - ৯ অক্টোবর ১৯৯৯) একজন পাকিস্তানি সমাজ বিজ্ঞানী ও উন্নয়ন কর্মী ছিলেন। তিনি বাংলাদেশ,পাকিস্তান এবং অন্যান্য উন্নয়নশীল দেশে অংশগ্রহণমূলক পল্লী উন্নয়ন ব্যবস্থা প্রতিষ্ঠার লক্ষ্যে আজীবন কাজ করেছেন। তার বিশেষ অবদান ছিল পল্লী উন্নয়নের জন্য একটি ব্যাপক প্রকল্প, কুমিল্লা মডেল (১৯৫৯) প্রতিষ্ঠা। এই পরিকল্পনার জন্য তিনি রামোন ম্যাগসেসে পুরস্কার লাভ করেন এবং মিশিগান স্টেট ইউনিভার্সিটি তাকে 'ডক্টরাল' ডিগ্রী প্রদান করে। রেল্ফ শুমেখার তার বইয়ে লিখেছেন: "তার স্কেন্ডিনেভিয়ান সহকর্মীরা এবং অন্যান্য উপদেষ্টারা তাকে নোবেল শান্তি পুরস্কারর জন্য মনোনীত করেছিলেন।"

প্রাথমিক জীবন ও শিক্ষা 
তিনি ভারতের আগ্রায় জন্মগ্রহণ করেন। ১৯৩৪ সালে তিনি আগ্রা বিশ্ববিদ্যালয় থেকে এম.এ ডিগ্রি লাভ করেন। এর পর তিনি ভারতীয় সিভিল সার্ভিসে (আইসিএস) যোগ দেন। আইসিএস-এর শিক্ষানবিশ হিসেবে তিনি ক্যাম্ব্রিজ বিশ্ববিদ্যালয়ে সাহিত্য এবং ইতিহাস অধ্যয়ন করেন এবং এম.এ ডিগ্রি লাভ করেন।

কর্মজীবন 
তিনি ১৯৩৬ ব্যাচের আইসিএস কর্মকর্তা ছিলেন। তিনি ১৯৪৩ সালে ভারতীয় সিভিল সার্ভিসের চাকুরির সমাপ্তি ঘটিয়ে ১৯৫০ সালে কুমিল্লা ভিক্টোরিয়া কলেজ-এ অধ্যক্ষের দায়িত্ব গ্রহণ করেন। তিনি এ কলেজে ১৯৫৮ সাল পর্যন্ত চাকুরি করেন। ১৯৫৮ সালে তিনি মিশিগান স্টেট ইউনিভার্সিটিতে পল্লী উন্নয়নের উপর বিশেষ প্রশিক্ষণ গ্রহণ করেন। এই প্রশিক্ষণ বাস্তবায়িত করার লক্ষ্যে ১৯৫৯ সালে তিনি কুমিল্লায় পল্লী উন্নয়ন একাডেমি (বার্ড) প্রতিষ্ঠা করেন এবং এর প্রথম কার্যকরী পরিচালক নিযুক্ত হন। বার্ডের পরিচালক হিসেবে তিনি ১৯৭১ সাল পর্যন্ত কাজ করেন। পল্লী উন্নয়নে তাঁর অগ্রণী ভূমিকার জন্য তাঁকে সিতারা-ই-পাকিস্তান (১৯৬১) প্রদান করা হয়।১৯৬৩ সালে ড. আখতার হামিদ খান তাঁর কুমিল্লা মডেলের জন্য এশিয়ার নোবেল পুরস্কার খ্যাত ‘র‍্যামন ম্যাগসেসাই পুরস্কার’ পান। মিশিগান স্টেট বিশ্ববিদ্যালয় ১৯৬৪ সালে তাঁকে সম্মানসূচক ডক্টর অব লজ’ এ ভূষিত করে।বাংলাদেশের স্বাধীনতার পর তিনি পাকিস্তানে চলে যান এবং প্রথমে লায়ালপুরস্থ কৃষি বিশ্ববিদ্যালয়ে ও পরে করাচি বিশ্ববিদ্যালয়ে একজন ফেলো হিসেবে ১৯৭২-১৯৭৩ সাল পর্যন্ত কাজ করেন। ১৯৭৩-৭৯ সালে তিনি মিশিগান স্টেট ইউনিভার্সিটিতে ভিজিটিং প্রফেসর হিসেবে কাজ করেন। ১৯৭৮-৭৯ সালে তিনি বগুড়ায় পল্লী উন্নয়ন একাডেমীর উপদেষ্টার দায়িত্ব পালন করেন। তিনি সুইডেনের লুন বিশ্ববিদ্যালয়ের উড্র উইলসন স্কুল, প্রিন্সটন বিশ্ববিদ্যালয়, হার্ভার্ড বিশ্ববিদ্যালয় এবং অক্সফোর্ড বিশ্ববিদ্যালয়েও ভিজিটিং প্রফেসর হিসেবে কাজ করেন।ইংরেজি, বাংলা, আরবি, ফারসি, উর্দু ও হিন্দি ভাষায় দক্ষ আখতার হামিদ খান বহু নিবন্ধ, প্রতিবেদন ও গ্রন্থ রচনা করেছেন। বার্ড তাঁর লেখাগুলিকে তিনটি খন্ড ডে ওয়ার্কস অব আখতার হামিদ খান (১৯৮২) শিরোনামে প্রকাশ করেছে।

আরও দেখুন 
 বাংলাদেশ পল্লী উন্নয়ন একাডেমী

তথ্যসূত্র

বহিঃসংযোগ 
 প্রতিষ্ঠাতার জীবনী - বাংলাদেশ পল্লী উন্নয়ন একাডেমী

১৯১৪-এ জন্ম
১৯৯৯-এ মৃত্যু
কুমিল্লা ভিক্টোরিয়া সরকারি কলেজের শিক্ষক
পাকিস্তানি বিজ্ঞানী
আগ্রার ব্যক্তি
মুহাজির ব্যক্তি
পাকিস্তানি সুন্নি মুসলিম
মিশিগান স্টেট ইউনিভার্সিটির প্রাক্তন শিক্ষার্থী
রামোন ম্যাগসেসে পুরস্কার বিজয়ী
হিলাল-ই-ইমতিয়াজ প্রাপক
পাকিস্তান একাডেমি অফ সায়েন্সেসের সভ্য
সিতারা-ই-পাকিস্তান প্রাপক
নিশান-ই-ইমতিয়াজ প্রাপক